**SKELBIAMŲ SUPAPRASTINTŲ DERYBŲ SPECIALIOSIOS SĄLYGOS**

**PRIVILEGIJUOTŲ VARTOTOJŲ PRIEIGOS VALDYMO (PAM) LICENCIJOS IR SISTEMOS PALAIKYMAS**

# **BENDROSIOS NUOSTATOS**

1.1. AB Vilniaus šilumos tinklai, įmonės kodas 124135580, PVM mokėtojo kodas LT241355811, toliau – **Perkantysis subjektas***)* atlieka **supaprastintą pirkimą** skelbiamų derybų būdu (toliau – **Pirkimas**) ir numato įsigyti **Privilegijuotų vartotojų prieigos valdymo (PAM) licencijas ir sistemos palaikymą**(toliau – **Pirkimo objektas**). Pirkimui taikomos šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos 4 priede.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su Pirkimo procedūromis, kontaktai nurodyti skelbime apie Pirkimą.

1.3. Ši Pirkimo procedūra atliekama siekiant sudaryti pirkimo - pardavimo sutartį (toliau – **Pirkimo sutartis**), vadovaujantis Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – **Komunalinio sektoriaus pirkimų įstatymas ar PĮ**), Lietuvos Respublikos viešųjų pirkimų įstatymu (toliau – **Įstatymas ar VPĮ**), Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šio pirkimo dokumentais.

1.4. Perkantysis subjektas neketina rengti susitikimo su tiekėjais dėl pirkimo dokumentų paaiškinimo.

1.5. Stebėtojai dalyvauti pirkimo komisijos posėdžiuose nėrakviečiami.

# **PIRKIMO DOKUMENTŲ PAAIŠKINIMAS IR PATIKSLINIMAS**

**2.1. Tiekėjai turėtų būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimus ir prašymus, yra ribotas.**

2.2. Terminai ir tvarka, kurios laikantis tiekėjas gali prašyti paaiškinti/patikslinti Pirkimo dokumentus ir kurios laikydamasis Perkantysis subjektas Pirkimo dokumentus gali paaiškinti/patikslinti savo iniciatyva, pateikiama Bendrųjų sąlygų 3 skyriuje.

2.3. Perkantysis subjektas, vykdydamas šį Pirkimą, netaiko trumpesnių Pirkimo procedūros terminų (Pirkimo dokumentų nuostatos, susijusios su pirkimo pasiūlymų pateikimu, paaiškinimo/patikslinimo terminai, nurodytos Bendrųjų sąlygų 3.2.1 ir 3.2.2 punktuose).

# **REIKALAVIMAI TIEKĖJŲ KVALIFIKACIJAI IR (AR) NACIONALINIAM SAUGUMUI IR (AR) TAIKOMOMIS RIBOJAMOSIOMIS PRIEMONĖMIS (SANKCIJOMIS) TAM TIKRŲ VALSTYBIŲ ATŽVILGIU**

3.1. Tiekėjas, dalyvaujantis Pirkime, turi atitikti Specialiųjų sąlygų 5 priede nurodytus reikalavimus **(tiekėjo kvalifikacija turi būti įgyta iki Pirminių pasiūlymų pateikimo termino pabaigos)**.

3.2. **Tiekėjas pirminiame pasiūlyme turi pateikti tik Europos bendrąjį viešųjų pirkimų dokumentą** (toliau – **EBVPD**).Visų tiekėjo kvalifikaciją įrodančių dokumentų bus prašoma pateikti **tik galimą laimėtoją**. Detali nurodytų dokumentų pateikimo tvarka nustatyta Bendrųjų sąlygų 7 skyriuje.

3.3. Perkantysis subjektas šio Pirkimo metu **netaiko kvalifikacinės atrankos.**

3.4. **Pirkime gali dalyvauti tiekėjai, kurie netenkina**:

3.4.1 Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja).

3.4.2. Komunalinio sektoriaus pirkimų įstatymo 58 straipsnio 41 dalies 1-5 punktų sąlygų.

3.4.3. Komunalinio sektoriaus pirkimų įstatymo 50 straipsnio 8 ir 9 dalies sąlygų, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas**.**

3.5. Perkantysis subjektas kartu su Pirminiu pasiūlymu (kaip nurodyta Specialiųjų sąlygų 7.1 punkte) tiekėjo prašo pateikti:

3.5.1. dėl Specialiųjų sąlygų 3.4.1. punkto - Tiekėjo atitikties deklaraciją (Priedas Nr. 7). Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.1.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi 50% +1 akcijų / pajų / įnašų / investicinių vienetų / ir pan., nustatyti. Tikrinama visa nuosavybės 50% +1 grandinė: tiesioginės ir nuosavybės turėjimas juridiniame asmenyje);

3.5.1.2. fizinių asmenų, kurie turi juridinio asmens 50% +1 akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

3.5.1.3. Įmonių/įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę nuosavybę 50% +1 bei šių asmenų registracijos vieta (jei fiziniai asmenys - pilietybė);

3.5.1.4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkantysis subjektas turi teisę paprašyti reikalingos informacijos dėl atitikimo.

3.5.2. dėl Specialiųjų sąlygų 3.4.2. punkto (Komunalinio sektoriaus pirkimų įstatymo 58 straipsnio 41 dalies 1-3 punktų sąlygų) – Tiekėjo atitikties deklaraciją (Priedas Nr. 7) arba laisvos formos deklaraciją. Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.2.1. juridinio asmens vadovo patvirtintą juridinio asmens steigimo dokumentų kopiją,

3.5.2.2. Juridinių asmenų registro išplėstinį išrašą su istorija,

3.5.2.3. Juridinių asmenų dalyvių informacinės sistemos išrašą,

3.5.2.4. asmens tapatybę patvirtinančio dokumento (tapatybės kortelės ar paso) kopiją,

3.5.2.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.2.6. pažymą apie deklaruotą gyvenamąją vietą,

3.5.2.7. arba atitinkamus valstybės narės ar trečiosios šalies dokumentus ar kitus perkančiajam subjektui priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 (trims) mėnesiams iki tos dienos, kurią perkančiojo subjekto prašymu tiekėjas turi pateikti dokumentus

Perkantysis subjektas minėtų dokumentų gali paprašyti dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

3.5.3. dėl Specialiųjų sąlygų 3.4.3. punkto - Nacionalinio saugumo reikalavimų atitikties deklaraciją, patvirtintą Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233 (aktuali redakcija)[[1]](#footnote-2) (Priedas Nr. 8). Perkantysis subjektas iš ekonomiškai naudingiausią pasiūlymą pateikusio tiekėjo reikalauja pateikti  vieną ar kelis šiuos dokumentus:

3.5.3.1. juridinio asmens vadovo patvirtintą juridinio asmens steigimo dokumentų kopiją,

3.5.3.2. Juridinių asmenų registro išplėstinį išrašą su istorija,

3.5.3.3. Juridinių asmenų dalyvių informacinės sistemos išrašą,

3.5.3.4. asmens tapatybę patvirtinančio dokumento (tapatybės kortelės ar paso) kopiją,

3.5.3.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.3.6. pažymą apie deklaruotą gyvenamąją vietą,

3.5.3.7. arba atitinkamus valstybės narės ar trečiosios šalies dokumentus ar kitus perkančiajam subjektui priimtinus dokumentus.

Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš 3 (tris) mėnesius iki tos dienos, kurią perkančiojo subjekto prašymu tiekėjas turi pateikti dokumentus.

Perkantysis subjektas bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį Komunalinio sektoriaus pirkimų įstatymo 50 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

3.6. **Tiekėjų pasiūlymai, kurie netenkina Specialiųjų sąlygų 3.4. punkto reikalavimų, atmetami.**

3.7. Ūkio subjekto dalyvavimas subtiekėjo teisėmis yra neribojamas, tai yra, pasiūlymai yra priimami, jei tas pats ūkio subjektas teikia pasiūlymus individualiai ir kaip kito tiekėjo subtiekėjas arba teikia pasiūlymus kaip tiekėjų grupės narys ir kaip kito tiekėjo subtiekėjas, arba dalyvauja subtiekėjo teisėmis skirtingų tiekėjų pasiūlymuose, išskyrus tuos atvejus, kai turima pagrįstų įrodymų, kad toks ūkio subjektų elgesys turi draudžiamo konkurenciją ribojančio susitarimo požymių.

# **4. PIRKIMO OBJEKTAS**

4.1. Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o sutarties įvykdymo terminai pateikiami sutarties projekte (Specialiųjų sąlygų 6 priedas).

4.2. Pirkimo objektas į dalis neskaidomas. Tiekėjas turės siūlyti visą Pirkimo objekto kiekį/apimtį

# **REIKALAVIMAI PASIŪLYMŲ RENGIMUI IR PATEIKIMUI**

5.1. Detalūs pasiūlymų rengimui ir pateikimui keliami reikalavimai pateikti Bendrųjų sąlygų 7 skyriuje.

5.2. Pasiūlymą reikia pateiktiCVP IS priemonėmis (nemokama registracija adresu <https://viesiejipirkimai.lt>, detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/).

5.3. Pirminis pasiūlymas turi būti pateiktasne vėliau kaip **iki datos ir laiko nurodyto skelbime apie Pirkimą.** Galutinis pasiūlymas turės būti pateiktas iki datos ir laiko, nurodyto kvietime pateikti Galutinį pasiūlymą.

# **6. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

6.1. Perkantysis subjektas nereikalauja kartu su pasiūlymu pateikti pasiūlymo galiojimą užtikrinimą patvirtinančio dokumento (kaip nustatyta Bendrųjų sąlygų 8 skyriuje), tačiau Tiekėjas Perkančiajam subjektui pareikalavus, turės sumokėti **3.180,00** **(trys tūkstančiai vienas šimtas aštuoniasdešimt)**eurų baudą, jeigu jis:

6.1.1. atšaukia arba pakeičia savo pasiūlymą pasiūlymo galiojimo laikotarpiu.

6.1.2. laimėjęs Pirkimą, vengia arba atsisako pasirašyti Pirkimo sutartį per Perkančiojo subjekto nurodytą terminą;

6.1.3. vengia arba atsisako pateikti Pirkimo sutarties įvykdymo užtikrinimą ar kitą su sutarties įsigaliojimu siejamą dokumentą per sutartyje nustatytą terminą (jeigu tokių reikalaujama).

6.2. Pasiūlymas turi galioti **ne trumpiau nei 150 (vienas šimtas penkiasdešimt) kalendorinių dienų** nuo Pirminių pasiūlymų pateikimo termino pabaigos.

6.3. Galutinio pasiūlymo pateikimas nelaikomas pasiūlymo atšaukimu ar keitimu kaip nustatyta šio skyriaus 6.1.1 punkte, išskyrus šių sąlygų 8.5 papunkčio atvejus, bei kai tiekėjas pateikdamas Galutinį pasiūlymą nebeatitinka minimalių Pirkimo dokumentų reikalavimų arba Galutiniuose pasiūlymuose nurodyta kaina yra didesnė nei suderėta ir užfiksuota derybų metu protokole ar nurodyta Pirminiame pasiūlyme (jeigu derybų metu kaina nebuvo užfiksuota).

6.4. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 8 skyriuje.

# **7. PASIŪLYMĄ SUDARANTYS DOKUMENTAI**

7.1. Iki Pirminių pasiūlymų pateikimo termino pabaigos jame tiekėjas turi pateikti:

7.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą.

7.1.2. užpildytą EBVPD (Specialiųjų sąlygų 3 priedas).

7.1.3. jei pasiūlymą pateikia tiekėjų grupė, pasirašytą skaitmeninę jungtinės veiklos sutarties kopiją.

7.1.4. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti pasiūlymą ir prisiimti visus su tuo susijusius įsipareigojimus, skaitmeninę kopiją.

7.1.5. Tiekėjo atitikties deklaraciją (Priedas Nr. 7).

7.1.6. Nacionalinio saugumo reikalavimų atitikties deklaraciją (priedas Nr. 8).

**Tiekėjui nepateikus 7.1.1. punkte nurodyto dokumento pirminis pasiūlymas atmetamas.**

7.2. Iki pasiūlymų pateikimo termino pabaigos pateiktame Galutiniame pasiūlyme tiekėjas turi pateikti:

7.2.1. pasirašytą pasiūlymą, užpildytą pagal Specialiųjų sąlygų 2 priede pateiktą formą.

7.2.2. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti pasiūlymą ir prisiimti visus su tuo susijusius įsipareigojimus, skaitmeninę kopiją.

7.2.3. kitus kvietime pateikti Galutiniame pasiūlymą nurodytus dokumentus (jei tokių reikalaujama).

# **DERYBOS**

8.1. Derybos gali būti nevykdomos, o tiekėjai iš karto kviečiami pateikti Galutinius pasiūlymus, esant Bendrųjų sąlygų 13.1 arba 13.2 punktuose nurodytoms aplinkybėms. Jei derybos nevykdomos, likusios šio skyriaus nuostatos taikomos tik ta apimtimi, kuri susijusi su reikalavimais Galutinių pasiūlymų pateikimu bei vertinimu.

8.2. Derybų metu su tiekėjais bus deramasi dėl pasiūlymo kainos (įkainių), kuri (kurie) negalės būti didinama (didinami), o tik mažinama (mažinami). Likę pirkimo reikalavimai laikomi Minimaliais reikalavimais, dėl kurių nebus deramasi ir kuriuos turi atitikti visi tiekėjo teikiami pasiūlymai. Derybos bus vedamos žodžiu, kviečiant tiekėjus į susitikimą arba raštu, su tiekėju derantis CVP IS susirašinėjimo priemonėmis.Perkantysis subjektas, informuodamas tiekėjus apie derybų pradžią, taip pat informuoja tiekėjus apie derybų būdą.

8.3. Perkantysis subjektas Pirkimą atliks netaikydamas Derybų pakopų. Į derybas bus kviečiami visi Pirminius pasiūlymus pateikę tiekėjai, kurių Pirminiai pasiūlymai atitiks pirkimo dokumentų reikalavimus.Pirmas į derybas kviečiamas tiekėjas pagal pirminių pasiūlymų pateikimo terminą.

8.4. Po Derybų tiekėjai turės pateikti Galutinius pasiūlymus.

8.5. Galutiniuose pasiūlymuose:

8.5.1. kainos (įkainių) reikšmė negali būti didesnė (didesni) nei suderėta Derybų metu (jeigu derybų metu kaina buvo užfiksuota) ir nei nurodyta Pirminiame pasiūlyme.

**Tiekėjui nesilaikant šio papunkčio reikalavimų, Galutinio pasiūlymo vertinime perkantysis subjektas taikys kainą (įkainius), nurodytą (-us) tiekėjo Pirminiame pasiūlyme arba užfiksuotą (-us) Derybų protokole (jei buvo užfiksuota (-i)).**

8.6. Perkantysis subjektas apie 8.5. punkte nurodytos sąlygos taikymą informuoja tiekėją. Tiekėjui raštu (CVP IS priemonėmis) nesutikus su tokiu perkančiojo subjekto sprendimu, laikoma, kad tiekėjas pakeitė savo Pasiūlymą ir Perkantysis subjektas pasinaudoja pasiūlymo galiojimo užtikrinimu, kaip numatyta Bendrųjų sąlygų 8.5.1 punkte ir Specialiųjų sąlygų 6.1.1. punkte (jei taikoma bauda).

8.7. Derybų pakopų skaičius nėra ribojamas, t. y., laikantis aukščiau nurodytos tvarkos gali būti organizuojama ir daugiau Derybų pakopų nei nurodyta, tačiau tik iki Galutinių pasiūlymų pateikimo termino pabaigos. Suėjus Galutinių pasiūlymų pateikimo terminui, derybų vykdymas negalės būti atnaujintas.

8.8. Jei tiekėjas neatvyksta į derybas ir (arba) nepateikia Galutinio pasiūlymo arba nesilaiko Specialiųjų sąlygų 8.5. punkto reikalavimų, jo paskutinis pateiktas Pasiūlymas (jo duomenys) laikomas Galutiniu pasiūlymu.

# **PASIŪLYMŲ VERTINIMAS IR PALYGINIMAS**

9.1. Įvertinus Galutinius pasiūlymus nustatomas Pirkimo laimėtojas.

9.2. Perkančiojo subjekto neatmesti pasiūlymai vertinami ir palyginami kainos, kuri turi būti apskaičiuota ir nurodyta taip, kaip reikalaujama pasiūlymo formos (Specialiųjų sąlygų 2 priedas) eilutėje „Pasiūlymo kaina EUR be PVM“, kriterijumi. Pasiūlymo kaina ir/ar įkainis be PVM, PVM ir Pasiūlymo kaina ir/ar įkainis su PVM turi būti pateikiama 2 (dviejų) skaičių po kablelio tikslumu.

9.3. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrosiose sąlygose (pvz.: 12, 14 skyriai).

# **ŽALIOJO / SOCIALINIO PIRKIMO KRITERIJAI**

10.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[2]](#footnote-3), 4.4.3. punktu.

10.2. Aplinkos apsaugos kriterijai nustatyti pirkimo dokumentuose:

* Techninėje specifikacijoje TAIP, 6 punkte.

10.3. Vykdomas socialiai atsakingas pirkimas: NE.

# **SUTARTIES NUOSTATOS**

11.1. Pirkimo sutarties projektas pateikiamаs Specialiųjų sąlygų 6 priede. Pasirašant Pirkimo sutartį, pateiktos sąlygos negali būti keičiamos ar koreguojamos.

11.2. Perkantysis subjektas gali tiesiogiai atsiskaityti su subtiekėjais. Tiesioginio atsiskaitymo tvarka nustatyta Pirkimo sutarties projekte (Specialiųjų sąlygų 6 priede) ir trišalės sutarties projekte (Specialiųjų sąlygų 9priede). Pasirašant Trišalę sutartį, tiesioginio atsiskaitymo tvarka negali būti keičiama.

# **PRIDEDAMA:**

1 priedas – Techninė specifikacija.

2 priedas – Pasiūlymo forma.

2 priedo 1 priedas – Deklaracija dėl sutikimo būti ūkio subjektu ir/ar subtiekėju, subteikėju ar subrangovu.

3 priedas – EBVPD.

4 priedas – Bendrosios sąlygos.

5 priedas – Reikalavimai tiekėjų kvalifikacijai.

6 priedas – Pirkimo sutarties projektas.

7 priedas – Tiekėjo atitikties deklaracija.

8 priedas - Nacionalinio saugumo reikalavimų atitikties deklaracija.

9 priedas – Trišalės sutarties projektas.

10 priedas– AB Vilniaus šilumos tinklų Tiekėjų etikos kodeksas.

11 priedas – Asmens duomenų tvarkymo sutartis.

1. https://www.e-tar.lt/portal/lt/legalAct/ac5a5e30878f11ed8df094f359a60216 [↑](#footnote-ref-2)
2. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-3)