Pirkimo Specialiųjų sąlygų 1 priedas

**PRIVILEGIJUOTŲ VARTOTOJŲ PRIEIGOS VALDYMO (PAM) LICENCIJOS IR SISTEMOS PALAIKYMO PIRKIMO TECHNINĖ SPECIFIKACIJA**

**1. PIRKIMO OBJEKTAS**

* 1. AB Vilniaus šilumos tinklai (toliau – **Pirkėjas**) planuoja įsigyti jau eksploatuojamos gamintojo „Delinea“ programinės įrangos „Secret Server“ privilegijuotos prieigos valdymo (toliau – **PAM**) informacinės sistemos (toliau – **IS**) licencijas (toliau – **PAM IS**, ir/arba **Licencija**) arba lygiavertes bei PAM IS sprendimo priežiūros ir palaikymo paslaugas administraciniame ir gamybiniame tinkle (toliau – **Paslauga**). **Pirkimo apimtis:**
     1. 50 (penkiasdešimt) vnt. Delinea Secret Server Platinum edition (arba lygiavertė) licencijų nuoma su palaikymu 24 (dvidešimt keturiems) mėnesiams, įskaitant šiuos funkcinius komponentus, t. y. prisijungimų valdiklius „Connection Manager” ir sesijų įrašymą „Session Monitoring and Recording”.
     2. PAM IS Paslaugos priežiūrą ir palaikymą, apimantį PAM IS (įskaitant ir serverius) atnaujinimą, keitimą, problemų sprendimą ir stebėjimą (pagal techninės specifikacijos 1 priedą).
  2. Pirkėjas naudoja PAM IS sprendimą, kurio funkcionalumą užtikrina gamintojo „Delinea“ programinės įrangos „Secret Server“ sprendimas, Pirkėjas šiuo metu turi 45 vnt. „Delinea Secret Server Platinum edition“ licencijas, įskaitant 1.1.1 p. nurodytus komponentus, su palaikymu. Pasiūlymas turi užtikrinti nenutrūkstamą Pirkėjo PAM IS veikimą be papildomų modifikacijų ar konfigūracijos pakeitimų.
  3. **PAM IS Licencijos (50 vnt.) ir Paslaugos (administraciniame tinkle) turi įsigalioti ir pradėti veikti nuo 2025 m. birželio 1 d.,** užtikrinant nenutrūkstamą Pirkėjo naudojamos PAM IS veikimą.
  4. Jeigu Techninėje specifikacijoje nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Užsakovui pusę.
  5. Jeigu apibūdinant objektą Techninėje specifikacijoje ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Rangovo turi būti suprantamas kaip nurodytas „arba lygiavertis“.
  6. Jeigu apibūdinant objektą Techninėje specifikacijoje ar kituose pirkimo dokumentuose ar jų prieduose nurodyti standartai, sertifikatai, protokolai techniniai liudijimai ar bendrosios techninės specifikacijos, toks nurodymas Rangovo turi būti suprantamas kaip nurodytas „arba lygiavertis“.
  7. Tiekėjas negali siūlyti Prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
  8. Perkantysis subjektas, veikiantis gynybos srityje ar srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, įrašytas į Saugiojo tinklo naudotojų sąrašą ar laikomas esminiu subjektu, atlikdamas pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai:
* prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;
* paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.

**2. PIRKIMO OBJEKTO PRITAIKYMO SRITIS**

2.1.Šiuo Pirkimu siekiama užtikrinti Pirkėjo naudojamo PAM IS sprendimo veikimą, garantuojant informacinių sistemų privilegijuotų paskyrų ir jų slaptažodžių saugią, reguliarią, automatizuotą rotaciją, atitinkančią visus informacijos saugos reikalavimus. Būtina užtikrinti nepertraukiamą privilegijuotų paskyrų veiksmų kontrolę, jų sesijų įrašymą ir stebėjimą, siekiant didesnio skaidrumo ir atsekamumo*,* įskaitant savalaikę priežiūrą, atnaujinimą, operatyvų reagavimą į incidentus ir vartotojų tinkamą pajungimą į sistemą.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS IR PASLAUGOS APRAŠYMO BŪDAI**

1. 50 (penkiasdešimt) vnt. Delinea Secret Server Platinum edition (arba lygiavertė) licencijų nuoma su palaikymu 24 (dvidešimt keturi) mėnesiams, įskaitant šiuos funkcinius komponentus – prisijungimų valdiklio “Connection Manager” ir sesijų įrašymo “Session Monitoring and Recording”.
2. PAM IS priežiūros ir palaikymo Paslaugų administraciniame ir gamybiniame tinkle – pastovi PAM IS sprendimo priežiūra ir palaikymas (PAM IS, PAM IS Duomenų bazių ir PAM IS „Windows Server“ operacinės sistemos serverio aplinkos priežiūros paslaugos) ir papildomos paslaugos pagal poreikį. Perkamų naudojamų Paslaugų išsamus sąrašas ir kiekiai pateikti Techninės specifikacijos 1 priede.
   * 1. Tiekėjas įsipareigoja užtikrinti reakcijos laiką į incidentus pagal šiuos terminus:

|  |  |
| --- | --- |
| Incidento reakcijos laikas | 2 val. nuo Pirkėjo pranešimo el. paštu |
| Užklausos ir Keitimo reakcijos laikas | **8 val.** |
| Incidento sprendimo laikas | **8 val.** |
| Užklausos ir Keitimo sprendimo laikas | **24 val.** |

* + 1. Papildomos paslaugos pagal Techninės specifikacijos 1 priedą, perkamos pagal Užsakovo faktinį poreikį pagal nustatytą valandinį įkainį.
    2. PAM IS priežiūros Paslauga gamybiniame tinkle, pagal Techninės specifikacijos 1 priedo 2, 4 ir 6 punktus, yra taikoma ir apmokestinama tik nuo tada, kai PAM IS bus įdiegta Pirkėjo gamybiniame tinkle. **Priežiūros ir palaikymo paslaugų gamybiniame tinkle teikimo pradžia nustatoma Pirkėjui patvirtinus apie PAM IS diegimo pabaigą, bet ne vėliau kaip iki 2025 m. rugsėjo 1 d.**
  1. Turi būti išlaikyta visa esama PAM IS konfigūracija ir funkcionalumas.
  2. Tiekėjas turi užtikrinti licencijų aktyvavimą Pirkėjo veikiančioje PAM IS nesutrikdant jos darbo.

**4. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**

* 1. Tiekėjas, pateikęs Licencijas, turi pateikti Pirkėjui:
     1. Prekių perdavimo - priėmimo aktą;
     2. PAM IS Licencijų raktus.

1. **KITI REIKALAVIMAI PIRKIMO OBJEKTUI**
   1. Tiekėjas privalo teikti papildomas paslaugas nurodytas Techninės specifikacijos 1 priedo 7 punkte, pagal atskirus Pirkėjo užsakymus. Užsakymus Pirkėjas teiks el. paštu.
   2. Nustačius papildomų paslaugų poreikį, Pirkėjas ir Tiekėjas suderina paslaugų suteikimo terminą ir iki kada paslaugos bus suteiktos.
   3. Visa su Paslaugų teikimu susijusi informacija, įskaitant ir visa iš Pirkėjo gauta informacija, Paslaugų rezultatai, yra laikoma konfidencialia informacija, (nebent Pirkėjas raštu aiškiai patvirtins Tiekėjui, kad tam tikra pateikta informacija nėra konfidenciali), už kurios saugojimą ir neatskleidimą tretiesiems asmenims (nebent tam yra gautas išankstinis raštiškas Pirkėjo sutikimas arba imperatyviai numatyta įstatymų) atsako Tiekėjas, prisiimdamas konfidencialumo įsipareigojimus.
   4. Jei Paslaugų teikimo metu Pirkėjui perduodama informacija yra konfidenciali, ji turi būti šifruojama Pirkėjo lokalių teisės aktų nustatyta tvarka, t. y. konfidenciali informacija yra šifruojama, o šifravimo raktas perduodamas kitu kanalu (pvz., jeigu šifruota informacija siunčiama el. paštu tuomet šifravimo raktas perduodamas trumpąja tekstine žinute asmeniui, kuris yra atsakingas už Pirkimo sutarties vykdymą)
   5. Nustačius, kad Licencijos ir/arba Paslaugos yra nekokybiškos Tiekėjas privalo trūkumus ištaisyti per 24 val.
2. **ŽALIOJO PIRKIMO PAGRINDIMAS.** Pirkimas laikomas žaliu, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo(toliau – Aprašas)4.4.3 p., pirkimas laikomas žaliu, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Šiuo pirkimu perkamos paslaugos (intelektinės paslaugos), nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

**PRIDEDAMA. 1 priedas – Paslaugos.xlsx**